Son skade | Health24
Posted by: Dave | 2009/03/05
Hallo Dr. Bets...
Die afgelope 5 of 6 jaar groei daar somtyds ' n verharding(tjie) tussen my linkerooghoek en haarlyn. Dit is eintlik heel onopsigtelik.
Somtyds sê ek, want sowat 18 maandeliks word dit deur die arts weggebrand. Hy het my ook al verseker dat ek nie daaroor bekommerd hoef te wees nie.
Sowat twee maande gelede het ek dit weer (met my vingers) gevoel groei. Twee weke gelede het ek, na ' n lang aflegging, weer begin roei. En sowat drie ure (tot en met 12 uur) in die son gewees. Lekker rooi uit die see gekom en ' Burnshield' vir dievolgende paar dae gebruik. Geen vel op my gesig verloor nie behalwe, en dit komkommer my, die verharding (kan nie onthou wat die mediese term daarvoor is nie:-) het ' n *oop wond geword en bloed op my kussing gelaat. ' n Roof gevorm en dit is besig om binne enkele dae kompleet te genees. Dit genees so mooi dat daar nie eens ' n merk gaan wees nie. Maar daardie verharding(tjie) is kompleet weg. Dit is gewoonlik kleiner in oppervlak as my pinkie se nael. Nou het die son dit weg gebrand, en die eerste dokter wat dit behandel het, het dit ' son skade' genoem. Is ek onnodig bekommerd daaroor of sou jy my aanraai om tog een af ander laboratorium toets te laat doen?
Dit is waarskynlik sonskade (solar keratosis). Maar daar kan kanker in so plekkie ontstaan, so hou dit maar mooi dop. Google bietjie prentjies van velkanker wat gevaarlik kan wees dat jy kan weet hoe lyk dit: basal cell carcinoma, melanoma.
Gevaartekens is iets wat nie wil gesond word nie, 'n ronde (gerolde) rand, en pigmentasie in die letsel
Dankie Dok Bets. Dit beteken dus dat ek nie hoef bekommerd te wees nie, want dit genees merkloos. ' n Klein rofie oor na ' n paar dae.
Baie dankie ook vir die verduideliking dat ek dit moet dophou.
Ek sal Google en myself ingelig hou.